Wezîrê Karanê Teberî yê Almanya Heiko Maasî da zanayene ke Tirkîya reyna keştîya keşfî erşawite rojhelatê Dengizê Sipî û no têgêrayîşê xi vera kêmkerdişê alozîyan o.
Maas do sêşeme şoro Yunanîstan û Kibris û krîzê Tirkîya biercno. Yeno îdîakerdene ke Maas roja çarşemeyî zî do şoro Anqara. Maasî eşkerayîya xo ya nuştekîye de vat ke ganî Anqara viraştişê alozîyan ra fek vera bida.
Dewleta tirke keştîya cigêrayîşî Oruç Reîs 12ê teşrîna verêne de erşawitbî nêzdîyê girawanê Yunanîstanî. Wezaretê Karanê Teberî yê Yunanîstanî zî ardbi ziwan ke no vera haştîye yo.
Roja pancşeme û îneyî alozîye do rojdemê kombîyayîşê Ewropa de biba.
